Strėvininkų ežeras
54°42′12″ š. pl. 24°45′37″ r. ilg.﻿ / ﻿54.70333°š. pl. 24.76028°r. ilg.﻿ / 54.70333; 24.76028 Strėvininkų ežeras – ežeras Lietuvoje, Elektrėnų savivaldybėje, 7,5 km į šiaurės rytus nuo Semeliškių miestelio. Ežero ilgis iš šiaurės vakarų į pietryčius – 0,31 km, plotis – iki 0,2 km. Altitudė 186,7 m. Šiaurrytinis krantas aukštas, kiti krantai žemi, daugiausia pelkėti. Pakrantėse auga miškeliai, plyti pievos ir dirbami laukai. Šiaurės vakaruose išteka upelis link Gilūšio ežero (Elektrėnų marių intako Antabrasčio baseinas). Šalia įsikūręs Strėvininkų kaimas. Rytine pakrante eina kelias  4736  Vievininkai–Rusakalnis–Daugirdiškės II .